Arvefølgen til den norske tronen

Arvefølgen til den norske tronen er regulert av Grunnloven § 6 som bestemmer at rett til tronen går i arv, såkalt arvefølgemonarki. Bestemmelsen ble endret ved grunnlovsvedtak 29. mai 1990 slik at også kvinner har arverett og slik at arvefølgen nå «saneres» ved hvert nytt arvefølge.

 Arveberettigede 
De som har arverett er barn som er født i lovlig ekteskap av Kongen eller Dronningen, eller av en som selv er arveberettiget til tronen. Kvinner og menn er siden en grunnlovsendring i 1990Kunngjøring av Grunnlovsbestemmelser om endring av Grunnlovens §§ 3, 6, 7, 34, 35, 36, 41, 44, 47, 48, 63, 69, 70, 71, 72, 73, 75, 79, 80 og 112. (Stortingets vedtak av 29. mai 1990.) likestilte som arveberettigede, men med unntak for dem som er født før 1990. Dette innebærer at kronprins Haakon står før sin eldre søster prinsesse Märtha Louise i arvefølgen. Märtha Louise ble altså arveberettiget til tronen først i 1990. Merk at «dronning» etter bestemmelsen er en regjerende dronning og ikke en konges ektefelle.

For dem som er født før 1971 gjelder Grunnloven § 6 fra 1905, som innebærer at kong Haralds søstre ikke har arverett.

Før 1814 gjaldt kongeloven, etter denne kunne kvinner arve tronen hvis det ikke fantes mannlige arveberettigede.

Ved hvert tronskifte saneres arveretten til tronen, slik at fjernere arveberettigede mister sin arverett. Det er bare etterkommere av den nye monarkens besteforeldre som beholder sin arverett.Arne Fliflet i Grunnloven. Historisk kommentarutgave 1814–2020 (2021), kommentarer til Grunnloven § 6. Det vil likevel ikke skje noen sanering etter det tronskiftet som innebærer at kronprins Haakon Magnus blir konge.

 Arvefølgen 
15px Kong Harald V (f. 1937)
(1) Kronprins Haakon (f. 1973)
(2) Prinsesse Ingrid Alexandra (f. 2004)
(3) Prins Sverre Magnus (f. 2005)
(4) Prinsesse Märtha Louise (f. 1971)
(5) Maud Angelica Behn (f. 2003)
(6) Leah Isadora Behn (f. 2005)
(7) Emma Tallulah Behn (f. 2008)

 Grunnloven § 6 slik den ble vedtatt i 1905 
Grunnloven § 6 bestemmer i siste ledd første setning at «For dem som er født tidligere enn året 1971, gjelder dog denne Grunnlovs § 6 således som den ble vedtatt den 18. november 1905.»Grunnloven § 6 på Lovdata.no.

§ 6 lød slik:«Stortingets beslutning av 18de november 1905 til redaktion af grundloven», trykket i lovheftet for 1905–1906 (Love vedtaget paa det fem og femtiende ordentlige Storting 1905/1906) side 90.Indst. S. nr. 28 (1905/1906) Indstilling fra konstitutionskomiteen angaaende justisdepartementets forslag til redaktion af grundloven, som den lyder efter stortingets beslutning af 7de juni 1905.

Arvefølgen er lineal og agnatisk, saaledes at kun i lovligt Ægteskab født Mand af Mand kan arve, og at den nærmere Linje gaar foran den fjernere og den ældre i Linjen foran den yngre.

Blandt Arveberettigede regnes ogsaa den Ufødte, der straksI Stortingets utgivelse av en bok med forfatningsdokumenter i 1914 (, side 7), samt Dokument nr. 51 (1914) med grunnlovsforslag fremsatt i 1914 ( side 43), og senere slike utgivelser, står det «strax». indtager sit tilbørlige Sted i Arvelinjen, naar han efter Faderens Død fødes til Verden.

Naar en til Norges Krone arveberettiget Prins fødes, skal hans Navn og Fødselstid tilkjendegives førstholdende Storthing og antegnes i dets Protokol.

 Valg av monark 
Det norske kongedømme er i utgangspunktet et arvefølgemonarki. I § 7 finnes en subsidiær regel om valgkongedømme. I tilfelle det ikke finnes noen arveberettiget skal kongen foreslå sin etterfølger, men Stortinget avgjør om det vil følge rådet eller velge en annen.

Det har skjedd tre ganger at Stortinget har valgt konge: 17. mai 1814 ble prins Christian Frederik valgt til konge, 4. november samme år ble den svenske kongen Carl XIII valgt og den 18. november 1905 ble prins Carl av Danmark valgt til konge. Men i ingen av disse tilfellene var det noen av Grunnlovens bestemmelser om kongevalg som lå til grunn for valget.

I Grunnloven § 48 finnes en bestemmelse om valg av konge eller dronning etter at kongestammen er utdødd og ingen etterfølger er kåret.

 Referanser 

 Kilder 
 Fliflet, Arne: Kongeriket Norges Grunnlov. Grunnloven med kommentarer (Universitetsforlaget, 2005) 

 Eksterne lenker 
 Grunnloven § 6 (Lovdata)
 Kongehuset.no: Arverekken

Kategori:Det norske monarkiet
Kategori:Arvefølge